Тәүге ире (1935 йыл — 1944 йылдар) — лётчик Пётр Иванович Битков. 1930 йылдарҙа Феодосияла танышалар. Фурцева хатта ваҡытлыса партия эшмәкәрлеген ташлап, һөйгәне артынан Ленинградҡа осоусылар курсына бара. 1941 йылда фронтҡа китә, 1942 йылда ҡайтҡас, яңы, тоғро ҡатын ҡабыуын белдереп, Фурцеваны бәләкәй ҡыҙы менән ташлап китә. Айырылышҡандан һуң ғаиләһе менән дуҫтарса мөнәсәбәт һаҡлай. 1974 йылдың 29 октябрендә Фурцеваны ерләүҙә ҡатнаша, ҡыҙы Светланаға бары тик уның әсәһен генә яратыуын белдерә. Элекке ҡатыны вафат булғас, ике аҙнанан инфаркттан үлеп китә.